NARIADENIE KOMISIE (ES) č. 557/2005
z 11. apríla 2005
o zastavení rybolovu hlbinnej krevety pre plavidlá plaviace sa pod vlajkou členského štátu, s výnimkou Estónska, Lotyšska, Litvy a Poľska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1), a najmä na jeho článok 21 ods. 3,
keďže:
(1)
Nariadenie Rady (ES) č. 27/2005 z 22. decembra 2004, ktorým sa na rok 2005 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov, stanovuje kvóty na rok 2005 pre hlbinnú krevetu (2).
(2)
S cieľom zabezpečiť dodržiavanie opatrení týkajúcich sa kvantitatívneho obmedzenia výlovu zásob podliehajúcich kvóte je potrebné, aby Komisia stanovila dátum, ku ktorému sa pridelená kvóta stanovená na výlov plavidlami plaviacimi sa pod vlajkou členského štátu, bude považovať za vyčerpanú.
(3)
Podľa informácií oznámených Komisii výlovy hlbinnej krevety vo vodách oblasti Organizácie pre rybolov v severozápadnom Atlantiku (NAFO) 3L plavidlami plaviacimi sa pod vlajkou členského štátu alebo plavidlami zaregistrovanými v členskom štáte, s výnimkou Estónska, Lotyšska, Litvy a Poľska, dosiahli kvótu pridelenú na rok 2005. Spoločenstvo zakázalo loviť tieto zásoby od 24. februára 2005. Z tohto dôvodu je potrebné zadržať tento dátum,
PRIJALA TOTO NARIADENIE:
Článok 1
Pridelená kvóta stanovená na rok 2005 na výlov hlbinnej krevety vo vodách oblasti Organizácie pre rybolov v severozápadnom Atlantiku (NAFO) 3L plavidlami plaviacimi sa pod vlajkou členského štátu alebo plavidlami zaregistrovanými v členskom štáte, s výnimkou Estónska, Lotyšska, Litvy a Poľska, sa považuje za vyčerpanú.
Rybolov hlbinnej krevety vo vodách oblasti NAFO 3L plavidlami plaviacimi sa pod vlajkou členského štátu alebo plavidlami zaregistrovanými v členskom štáte, s výnimkou Estónska, Lotyšska, Litvy a Poľska, ako aj ponechanie na palube, prekládka alebo vykládka zásob vylovených týmito plavidlami sa po dátume nadobudnutia účinnosti tohto nariadenia zakazuje.
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Uplatňuje sa od 24. februára 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 11. apríla 2005